GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/20-01/3**

**URBROJ: 2186/03-02-20-1**

**Cestica, 05.03.2020.**

**ZAPISNIK**

sa 17. sjednice Općinskog vijeća Općine Cestica održane dana 05. ožujka 2020. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Ivan Posavec, Stjepan Bistrović, Tanja Veršić, Ivan Hohnjec, Ivan Bednjanić Bunić, Denis Kotolenko, Darijan Vinter, Milan Borak

**ODSUTNI:** Vlado Hip, Marjan Županić, Marina Košutar, Lucija Rodeš, Nives Božić

**OSTALI PRISUTNI:** Mirko Korotaj, Žarko Rodeš, Ksenija Borić

**ZAPISNIČAR:** Gabriela Kos

Predsjednik Vijeća Darko Majhen otvara 17. sjednicu Općinskog vijeća Općine Cestica, pozdravlja sve vijećnike, te konstatira da je od 15 vijećnika/ca prisutno 10 vijećnika/ca te postoji kvorum i Odluke se mogu donositi pravovaljano. Nadalje govori o tome kako su vijećnici u materijalima dobili i Zapisnik sa 16. sjednice te pita prisutne da li ima kakvih primjedaba na Zapisnik?

Pročelnica se javlja i govori kako će na drugoj strani zapisnika u šestom stavku drugačije formulirat načelnikov odgovor te će glasiti: '' Načelnik govori kako je toga puno za kažnjavati, a radi se sa kapacitetom koji postoji jer nam inače ni tri redara ne bi bila dovoljna. Mnogo puta je po prijavi komunalni redar otišao za osobom doma te na licu mjesta riješio problem bez pisanja zapisnika i kazne, a ta bi osoba potom očistila napravljeni nered.''

Daljnjih primjedbi na Zapisnik nema te stavlja Zapisnik sa 16. sjednice na usvajanje. Svi vijećnici glasaju za te predsjednik vijeća konstatira da je Zapisnik sa 16. sjednice usvojen jednoglasno, sa 10 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**PITANJA:**

Vijećnik Tomislav Lazar nema pitanje ali ima sugestiju vezano na objavu Nogometnog saveza kojom oni financiraju umjetnu travu na nogometnom igralištu, i to 4 igrališta po gradovima i 1 na općini, a bilo bi dobro, pošto je u našoj općini nogomet dosta razvijeni da se pokuša načelnik javiti odnosno dogovoriti da se takvo igralište s umjetnom travom postavi na jednu lokaciju na području Općine Cestica. Takvo igralište sa umjetnom travom košta oko 800.000,00 kn.

**ODGOVORI:**

Načelnik odgovara da će svakako probati vidjeti koliko Općina može utjecati na dobivanje takvog jednog igrališta. Prijedlog ja svakako dobar i naravno ako bude prilike da će se sve pokušati da takvo nešto dobijemo.

Prelazi na dnevni red za 17. sjednicu Vijeća te pita da li ima netko dopunu ili izmjenu dnevnog reda? Dopune i izmjene nema te daje predloženi dnevni red na usvajanje.

Konstatira da svi prisutni vijećnici glasaju za, pa je dnevni red prihvaćen jednoglasno, sa 10 glasova:

**Dnevni red:**

1. Godišnji izvještaj o izvršenju Proračuna Općine Cestica na dan 31.12.2019. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2019. godine,
2. Izvješće o izvršenju Programa održavanja komunalne infrastrukture na području općine Cestica u 2019. godini,
3. Izvješće o izvršenju Programa gradnje objekata i uređaja komunalne infrastrukture za 2019. godinu,
4. Odluka o pokriću manjka prihoda i primitaka za 2019 godinu
5. Prijedlog Odluke o raspodjeli sredstava za redovito financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2020. godini,
6. Statutarna odluka o izmjeni Statuta Općine Cestica
7. Odluka o socijalnoj skrbi na području Općine Cestica
8. Odluka o izmjenama i dopunama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica
9. Izvješće o radu načelnika za razdoblje lipanj – prosinac 2019. godine
10. Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području općine Cestica
11. Godišnji provedbeni plan unaprjeđenja zaštite od požara za područje općine Cestica za 2020. godinu
12. Izvješće o stanju zaštite od požara na područje općine Cestica za 2019. godinu
13. Izvješće o izvršenju Plana djelovanja Općine Cestica u području prirodnih nepogoda za 2019. godinu
14. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2019. godinu

**Točka 1.**

**Godišnji izvještaj o izvršenju Proračuna Općine Cestica na dan 31.12.2019. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2019. godine,**

**a) Izvješće o izvršenju Programa održavanja komunalne infrastrukture na području općine Cestica u 2019. godini,**

**b) Izvješće o izvršenju Programa gradnje objekata i uređaja komunalne infrastrukture za 2019. godinu**

Predsjednik vijeća otvara 1. točku te moli načelnika za obrazloženje.

Načelnik ukratko objašnjava Izvršenje Proračuna, da su prihodi u 2019. godini bili 18.724.315,95 kn, da je Općina ušla u izgradnju kulturnog centra te uzela kredit koji je tek dobiven krajem siječnja 2020. godine, a radovi su započeli već u rujnu 2019. godine, a tu se desio najveći trošak. Nadalje je tu i energetska obnova društvenog doma u Otok Virju, gdje je vrijednost projekta 680.000,00 kuna, radovi su započeli u rujnu 2019. godine, a u ovoj godini očekujemo novce (sredstva dobivena putem LAG-a). Zatim pristupna cesta prema budućoj POS-ovoj zgradi u nastavku Sportske ulice u vrijednosti 622.000,00 kn, također napravljena u 2019., a u ovoj godini se očekuju sredstva (Ministarstvo graditeljstva). Kad budu sredstva dobivena smanjiti će se trenutni manjak.

Predsjednik vijeća zahvaljuje načelniku na objašnjenu te otvara raspravu po Godišnjem izvještaju o izvršenju Proračuna Općine Cestica na dan 31.12.2019. godine i Godišnjem izvještaju o provedbi Plana razvojnih programa – investicija Općine Cestica za razdoblje od 01.01. do 31.12.2019. godine.

Nitko se ne javlja za raspravu.

Predsjednik vijeća zatvara raspravu te daje Godišnji izvještaj o izvršenju Proračuna Općine Cestica na dan 31.12.2019. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2019. godine na usvajanje. Od 10 vijećnika, svi glasaju za. Predsjednik vijeća konstatira da je Godišnji izvještaj o izvršenju Proračuna Općine Cestica na dan 31.12.2019. godine i Godišnji izvještaj o provedbi Plana razvojnih programa – investicija Općine Cestica za razdoblje od 01.01. do 31.12.2019. godine **usvojen jednoglasno**.

Nadalje predsjednik vijeća daje i

a) Izvješće o izvršenju Programa održavanja komunalne infrastrukture na području Općine Cestica u 2019. godini i

b) Izvješće o izvršenju Programa gradnje objekata i uređaja komunalne infrastrukture za 2019. godinu

na usvajanje. Od 10 vijećnika, svi glasaju za. Predsjednik konstatira da su oba izvješća **usvojena jednoglasno**.

**Točka 2.**

**ODLUKA O POKRIĆU MANJKA PRIHODA I PRIMITAKA ZA 2019. GODINU**

Predsjednik vijeća otvara točku 2. i daje riječ načelniku.

Načelnik ukratko objašnjava Odluku o pokriću manjka prihoda i primitaka za 2019. godinu te napominje kako će sredstva biti dobivena u prvoj polovici 2020. i njima će biti pokriven manjak, a što je objasnio i u prethodnoj točki.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku o pokriću manjka prihoda i primitaka za 2019. godinu na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Odluka o pokriću manjka prihoda i primitaka za 2019. godinu **usvojena jednoglasno**.

**Točka 3.**

**DONOŠENJE ODLUKE O RASPODJELI SREDSTAVA ZA REDOVITO FINANCIRANJE POLITIČKIH STRANAKA I KANDIDATA S LISTE GRUPE BIRAČA KOJE IMAJU ČLANA U OPĆINSKOM VIJEĆU OPĆINE CESTICA U 2020. GODINI**

Predsjednik vijeća otvara točku 3. te daje riječ načelniku.

Načelnik govori o tome kako se radi o Odluci koja se svake godine iznova mora donijeti te kako se radi o istim sredstvima za svaku političku stranku kao i do sada. Sredstva se raspoređuju na način da se utvrdi jednaki iznos za svakog člana predstavničkog tijela, a isplaćivat će se tromjesečno.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 3. dnevnog reda te daje Odluku o raspodjeli sredstava za redovito financiranje političkih stranaka i kandidata s liste grupe birača koje imaju člana u općinskom Vijeću Općine Cestica u 2020. godini na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Odluka o raspodjeli sredstava za redovito financiranje političkih stranaka i kandidata s liste grupe birača koje imaju člana u općinskom Vijeću Općine Cestica u 2020. godini **usvojena jednoglasno.**

**Točka 4.**

**DONOŠENJE STATUTARNE ODLUKE O IZMJENI STATUTA OPĆINE CESTICA**

Predsjednik vijeća otvara točku 4. i objašnjava je.

Govori o tome kako je upravo tu Odluku razmatrala i Komisija za statutarno-pravna pitanja te da je Odluka u skladu sa Zakonom, a izmjena se morala desiti iz razloga što se više Opći akti doneseni na sjednicama Općinskog Vijeća ne dostavljaju na zakonitost Uredu državne uprave u Varaždinskoj županiji nego svakom resornom ministarstvu zasebno.

Predsjednik vijeća otvara raspravu.

Nitko se ne javlja za raspravu te predsjednik vijeća zaključuje raspravu i daje točku 4. na usvajanje.

Od 10 vijećnika/ca, svi glasaju za. Predsjednik vijeća konstatira da je Statutarna odluka o izmjeni Statuta Općine Cestica **usvojena jednoglasno**.

**Točka 5.**

**DONOŠENJE ODLUKE O SOCIJALNOJ SKRBI NA PODRUČJU OPĆINE CESTICA**

Predsjednik vijeća otvara točku 5. te daje riječ načelniku.

Načelnik objašnjava koje su bitne izmjene Odluke, a zadnja je bila iz 2014. godine. Noviteti se najviše odnose na članak 3. gdje se pobliže objašnjavaju pojmovi korišteni u Odluci, članak 5. gdje se navodi da se u izuzetnim slučajevima pomoć može dati i osobama koje nemaju prebivalište na našem podruju, članak 8. gdje su povećani novčani pragovi prihoda za samca i dvočlanu obitelj, u članku 9. dodano je tko sve ispunjava posebni uvjet za dobivanje pomoć, članak 13. gdje se također za 50,00 kn povećava pomoć za podmirenje troškova stanovanja za svaku kategoriju. To su ujedno i bitne izmjene ove Odluke.

Predsjednik vijeća otvara raspravu.

Nitko se ne javlja za raspravu, te daje točku 5. na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o socijalnoj skrbi na području Općine Cestica **usvojena jednoglasno**.

**Točka 6.**

**DONOŠENJE ODLUKE O IZMJENAMA I DOPUNAMA ODLUKE O NAČINU PRUŽANJA JAVNIH USLUGA PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA NA PODRUČJU OPĆINE CESTICA**

Predsjednik vijeća otvara točku 6. te daje riječ pročelnici.

Govorim o tome kako se ove Izmjene i dopune odnose na članak 8. Odluke o načinu pružanja javnih usluga prikupljanja miješanog komunalnog otpada i biorazgradivog otpada na području Općine Cestica (Službeni vjesnik Varaždinske županije, broj 17/18) i to na dio gdje se dodaje Problematični otpad – MRD, a što se odnosi na reciklažno dvorište koje svaki mjesec bude na području Općine.

Predsjednik vijeća otvara raspravu.

Nitko se ne javlja za raspravu, te daje točku 6. na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o izmjenama i dopunama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području općine Cestica **usvojena jednoglasno.**

**Točka 7.**

**PRIHVAĆANJE IZVJEŠĆA O RADU NAČELNIKA ZA RAZDOBLJE LIPANJ – PROSINAC 2019. GODINE**

Predsjednik vijeća otvara točku 7. te daje riječ načelniku.

Načelnik objašnjava kako kroz izvješće pokušava dati pregled svih osnovnih stvari, a toga ima i više od opisanog. Najviše se radilo na pripremi europskih projekata, nastavak na aktualnom projektu ''Zaželi'', projekt udruge ''ŽIR'' – obnova Mihalić zgrade u Dubravi K. u Ustanovu za potrebite mještane Općine Cestica – jedan od financijski jačih projekata.

Predsjednik vijeća otvara raspravu.

Vijećnik Stjepan Bistrović napominje kako se kroz Izvješće vidi da se dosta novaca potrošilo, no najmanje za poljoprivredu i gospodarstvo, a isto tako navode se neke stavke kao npr. navodnjavanje NK Vratno, no bez ikakvih popratnih iznosa te moli da se takve stavke potkrijepe iznosima pojedinačno, a ne skupno.

Načelnik odgovara da će se u poljoprivredi dati u 2020. godini više nego što je to bilo u 2019., a što će se već vidjeti sredinom godine.

Nitko se više ne javlja za raspravu, te daje točku 7. na prihvaćanje.

Od 10 vijećnika/ca, svi glasaju za. Predsjednik vijeća konstatira da je Izvješće načelnika za razdoblje lipanj – prosinac 2019. godine **prihvaćeno jednoglasno.**

**Točka 8.**

**DONOŠENJE PLANA OPERATIVNE PRIMJENE PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU U 2020. GODINI NA PODRUČJU OPĆINE CESTICA**

Predsjednik vijeća otvara točku 8. te daje riječ pročelnici.

Govorim o tome kako je prema Programu aktivnosti u provedbi posebnih mjera zaštite od požara od interesa za Republiku Hrvatsku u 2020. godini bilo potrebno pripremiti taj Plan koji sadrži opis osnovnih uvodnih i završnih aktivnosti u provedbi programa aktivnosti, opće i normativne pretpostvke u zaštiti od požara, planske, preventivne i nadzorne aktivnosti subjekata programa aktivnosti u pripremi požarne sezonu svrhu smanjenja opasnosti od nastanka i širenja požara te financiranje provedbe tih aktivnosti.

Predsjednik vijeća otvara raspravu.

Vijećnik Stjepan Bistrović govori o tome kako stalno donosimo akte i odluke, a ne vide se konkretne mjere odnosno konkretni potezi rješavanja problema. Konkretno on ima na svojoj farmi postavljeno 12 kamera, investicija vrijedna oko 30.000,00 kn te se može pratiti dosta toga uokolo, a mi nikada ne ćemo moći doći na kraj ''Dujinoj ulici'' i odbacivanje otpada na već poznatu lokaciju. Treba napraviti dobru strategiju sa rješenjima istog jer na terenu nema učinaka, zna da se govorilo o tome kako je to dosta skupo, ali bez toga ne ćemo doći do rješenja.

Načelnik se nadovezuje te još jednom napominje kako se tražilo nekoliko ponuda za postavljanje kamera, a najjeftinija ponuda bila je 160.000,00 kn, a to je bilo previše, tako da će se i ove godine probati ponovno prikupiti nove ponude.

Nitko se više ne javlja za raspravu, te daje točku 8. na usvajanje.

Od 10 vijećnika/ca, svi glasaju za. Predsjednik vijeća konstatira da je Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području općine Cestica **usvojen jednoglasno.**

**Točka 9.**

**DONOŠENJE GODIŠNJEG PROVEDBENOG PLANA UNAPRJEĐENJA ZAŠTITE OD POŽARA ZA PODRUČJE OPĆINE CESTICA ZA 2020. GODINU**

Predsjednik vijeća otvara točku 9. te daje riječ pročelnici.

Objašnjavam kako se naš Godišnji provedbeni plan donosi na temelju Zakona o zaštiti od požara, kao i Godišnjeg provedbenog plana unapređenja zaštite od požara za područje Varaždinske županije za 2020. godinu, a sadrži organizacijske i tehničke mjere zaštite od požara koje je potrebno provoditi tijekom godine.

Predsjednik vijeća otvara raspravu.

Nitko se ne javlja za raspravu, te daje točku 9. na usvajanje.

Od 10 vijećnika/ca, svi glasaju za. Predsjednik vijeća konstatira da je Godišnji provedbeni plan unaprjeđenja zaštite od požara za područje općine Cestica za 2020. godinu **usvojen jednoglasno.**

**Točka 10.**

**PRIHVAĆANJE IZVJEŠĆA O STANJU ZAŠTITE OD POŽARA NA PODRUČJE OPĆINE CESTICA ZA 2019. GODINU**

Predsjednik vijeća otvara točku 10. te daje riječ pročelnici.

Govorim o tome što se sve učinilo po pitanju stanja zaštite od požara na našem području tijekom prošle godine. Usvojena je Procjena ugroženosti od požara i tehnološke eksplozije, a koja nam je temelj za izradu Plana zaštite od požara. Kroz izvješće se može vidjeti kakva je opremljenost i osposobljenost vatrogasnih snaga, koje su sve intervencije imali tijekom prošle godine, kao i vatrogasne vježbe i natjecanja te koliko je sredstava Općina izdvojila za njihovo funkcioniranje.

Predsjednik vijeća otvara raspravu.

Nitko se ne javlja za raspravu, te daje točku 10. na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o stanju zaštite od požara na područje općine Cestica za 2019. godinu **prihvaćeno jednoglasno**.

**Točka 11.**

**PRIHVAĆANJE IZVJEŠĆA O IZVRŠENJU PLANA DJELOVANJA OPĆINE CESTICA U PODRUČJU PRIRODNIH NEPOGODA ZA 2019. GODINU**

Predsjednik vijeća otvara točku 11. te daje riječ pročelnici.

Objašnjavam što sve sadrži Izvješće o izvršenju Plana djelovanja Općine Cestica u području prirodnih nepogoda za 2019. godinu, a neke od bitnih stvari su opis prirodnih nepogoda, popis mjera te nositelji mjera u slučaju nastajanja prirodnih nepogoda, koji su izvori sredstava pomoći za ublažavanje i djelomično uklanjanje posljedica prirodnih nepogoda, na koji način se dolazi do proglašenja prirodne nepogode, kako se procjenjuje osiguranje opreme i drugih sredstava za zaštitu i sprečavanje stradavanja imovine, gospodarskih funkcija i stradavanje stanovništva te koje su sve mjere i suradnja s nadležnim tijelima.

Predsjednik vijeća otvara raspravu.

Nitko se ne javlja za raspravu, te daje točku 11. na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o izvršenju Plana djelovanja Općine Cestica u području prirodnih nepogoda za 2019. godinu **prihvaćeno jednoglasno.**

**Točka12.**

**PRIHVAĆANJE IZVJEŠĆA O LOKACIJAMA I KOLIČINAMA ODBAČENOG OTPADA, TROŠKOVIMA UKLANJANJA ODBAČENOG OTPADA I PROVEDBI MJERA ZA SPRJEČAVANJE NEPROPISNOG ODBACIVANJA OTPADA I MJERA ZA UKLANJANJE OTPADA ODBAČENOG U OKOLIŠ NA PODRUČJU OPĆINE CESTICA ZA 2019. GODINU**

Predsjednik vijeća otvara točku 12. te daje riječ pročelnici.

Pročelnica objašnjava kako je načelnik bio dužan, po Zakonu, dati izvješće o odbačenoj količini otpada te način na koji je uklonjen i po kojoj cijeni. Tako da se upravo iz ovog izvješća sve to vidi.

Predsjednik vijeća otvara raspravu.

Vijećnik Stjepan Bistrović govori o tome kako su u pitanju uvijek iste lokacije i kako se radi o odbačenom tekstilu i građevinskom otpadu, a znamo i tko to čini. Ljudi angažiraju romsku populaciju da im očiste dvorišta i riješe ih otpada, a po drugoj strani da odvezu par ulica dalje i istovare.

Vijećnik Ivan Hohnjec govori o tome kako je to žalosno da se takve količine smeća odbacuju, a da baš nitko to ne vidi, nije mu jasno, pa radi se o 21 m³ otpada, to je ogromna količina?!

Načelnik dodaje kako smatra da se sve učinilo po pitanju sakupljanja otpada, odvozi se komunalni otpad, plastika, papir, metal, staklo, građevinski otpad ide kod firme B.T., a sve ostalo može ići u reciklažno dvorište, ali ne, još uvijek mora netko baciti otpad u prirodu.

Nitko se više ne javlja za raspravu, te daje točku 12. na prihvaćanje.

Od 10 vijećnika/ca, svi glasaju za. Predsjednik vijeća konstatira da je Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2019. godinu **prihvaćeno jednoglasno.**

Predsjednik vijeća konstatira da je dnevni red iscrpljen, zahvaljuje vijećnicima/cama na dolasku te zaključuje 17. sjednicu Općinskog vijeća Općine Cestica.

Sjednica završila u 19,55 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

Darko Majhen, mag.pol.